**IGNALINOS R. VIDIŠKIŲ GIMNAZIJA**

**MOKINIŲ MOKYMOSI PASIEKIMŲ IR PAŽANGOS VERTINIMO APRAŠAS**

**ANGLŲ KALBOS PAMOKOSE**

1. Vertinant mokinių pasiekimus ir pažangą vadovaujamasi Ignalinos r. Vidiškių gimnazijos mokinių pažangos ir pasiekimų vertinimo tvarkos aprašu, patvirtintu gimnazijaus direktoriaus 2016 m. rugpjūčio 30 d. įsakymu Nr. V-49.

**2.Vertinimo planavimas:** Teminiuose planuose numatyta kontroliniai darbai išėjus temą ar skyrių. Tai diktantai, rašiniai, gramatinės užduotys. Informuojami pradedant temą, skyrių, konkreti data nurodoma prieš savaitę, dar tikslinama prieš dieną. Vertinama remiantis vadovaujamasi Bendrosiomis

programomis, Išsilavinimo standartais, diktantų, rašinių , atpasakojimų vertinimo normomis.

**3.Vertinimo vykdymas:**

**3.1.** **Formuojamasis vertinimas** *–* taikomas siekiant įtvirtinti moksleivio daromą pažangą, numatyti ateities ugdymo(si) kryptį. Jis nesiejamas su pažymiu. Mokytojo komentarai raštu ir žodžiu leidžia mokiniui suteikti pagalbą, padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti.

* 1. **Diagnostinis vertinimas**, tai vertinimas (testų rašymas), kuriuo naudojuosi siekiant sužinoti mokinio pasiekimus ir daromą pažangą baigus anglų kalbos programos temą, skyrių. Testuose atliktų skaitymo, rašymo bei klausymo užduočių rezultatai padeda išsiaiškinti mokymosi galimybes arba spragas, numatyti tolesnius mokymosi žingsnius, diferencijuoti/individualizuoti ugdymo turinį.

**3.2.1. Diagnostiniai testai** rašomi mokslo metų pradžioje ir pabaigoje siekiant patikrinti mokymosi pasiekimus.

* Diagnostiniai testai rašomi pamokų metu.
* Diagnostinio testo, rašomo mokslo metų pradžioje, įvertinimas į e-dienyną nerašomas.
* Diagnostinio testo, rašomo mokslo metų pabaigoje, įvertinimas gali būti įrašomas į e-dienyną.

**3.2.2.** **Kontrolinis darbas** – tai iš anksto planuotas darbas raštu ne mažesnės kaip 40 minučių trukmės, skirtas patikrinti, kaip išmokta programos dalis (tema, kelios temos, skyrius, logiškai užbaigta dalis ir pan.);

**3.2.3. Apklausa (raštu, žodžiu) –** tai apklausa atliekama ne daugiau kaip iš vienos pamokos medžiagos. Iš anksto apie apklausą mokiniai neinformuojami. Apklausos raštu trukmė 10-20 min. Apklausos formos gali būti įvairios: klausimynas, testas, diktantas, kryžiažodis. Darbai grąžinami ir su rezultatais mokiniai supažindinami ne vėliau kaip per 5 darbo dienas.

**3.2.4. Savarankiškas darbas –** tai iš anksto neplanuotas (ar planuotas, jei reikalingos priemonės: žinynai, žodynai ir kt.) darbas raštu, kurio metu mokiniai gali naudotis vadovėliais ar kita informacine medžiaga ir kurio trukmė pamokoje 15-30min. Jo metu mokiniai atlieka mokytojo pateiktas užduotis iš vieno skyriaus 2-3 nagrinėtų ar naujai išdėstytų temų. Patikrinimas gali vykti pasirinktinai (tikrinami ne visų mokinių darbai). Darbai grąžinami ir su rezultatais mokiniai supažindinami ne vėliau kaip per 5 darbo dienas.

 Mokiniai vertinami formaliu vertinimu – dešimtbale vertinimo sistema; neformaliu – žodiniu vertinimu.

 Remiantis kriterijais, atitinkančiais bendrąsias programas, vertinami šie gebėjimai: rašymas, klausymas, kalbėjimas, skaitymas.

 Atsiskaitoma po kiekvienos temos bei tos temos mokymosi eigoje. Atsiskaitoma kontrolinių, savarankiškų darbų, testų, įvairios paskirties rašto darbais (pvz.: žinutės, laiškai ), kalbėjimo (monologu ar dialogu).

**Kalbėjimo vertinimas**

1. Žodyno panaudojimas – 2b
2. Turinys ir sklandumas – 2b
3. Taisyklingas gramatikos vartojimas – 2b
4. Tarimas – 2b
5. Interakcija – 2b

**Klausymo vertinimas**

Suvokimas vertinamas šio pobūdžio klausymo užduotimis:

1. Reikalaujantys tik taip/ne atsakymo.
2. Pasirinkimo iš kelių variantų užduotis.
3. Atsakymas į klausymus po klausymo pratimo.
4. Lentelės pildymas.
5. Sakinio baigtumo užduotis.
6. Tinkamos informacijos suradimo užduotis.

 Pateikiamas maksimalus balų skaičius.
Pvz: užduoties maksimalus įvertinimas 15 balų. Mokinys surenka 8. Tuomet (8/15) · 10, įvertinimas yra 5.

 **Skaitymo vertinimas**

 Skaitymo užduočių tipai kurie vertinami:

1. Reikalaujantys tik taip/ne atsakymo.
2. Teisingai/neteisingai tipo.
3. Pasirinkimo iš kelių variantų užduotis.
4. Atvirų, uždarų klausimų, teiginių tipo užduotis.
5. Nuo sunkiausio iki lengviausio atsakymo užduotis.

Pateikiamas maksimalus balų skaičius.
Pvz: užduoties maksimalus įvertinimas 15 balų. Mokinys surenka 8. Tuomet (8/15) · 10, įvertinimas yra 5.

**Rašymo vertinimas**

**Vertinama:**

1. Turinys.
2. Teksto organizavimas.
3. Registras; leksinių, gramatinių strukūrų įvairovė ir tinkamumas.
4. Leksinių ir gramatinių struktūrų taisyklingumas ir rašyba.

Vertinant atsižvelgiama koks tai rašto darbas (raštelis, blankas, anketa, rašinys, asmeninis, oficialus laiškas).

**Kontroliniai darbai**(juos sudaro):

1. Klausymo tekstas ( -ai ) su užduotimis, skirtomis klausymo suvokimui;
2. Skaitymo tekstas su užduotimis;
3. Rašymo užduotys ( įtvirtinti taisyklei, temai, įgūdžiams ).

**Pradinių klasių mokinių vertinimas anglų kalbos pamokose:**

1. Pradinių klasių mokinių pažanga ir pasiekinai pažymiais nevertinami;
2. 2-4 klasėse taikomi ideografinio (individualio pažangos) vertinimo principai, esami mokinių pasiekimai lyginami su ankstesniais, bet ne su kitų mokinių pasiekimais;
3. Ugdymo proceso metu mokytojas stebi mokinių mokymąsi, jį komentuoja, aptaria, skatina įsivertinti pačius mokinius, fiksuoja pasiekimus.

**3.3. Kaupiamasis vertinamas.** Žodžių diktantas (sakytinei ir rašytinei komunikacijai būtino žodyno vartojimas). Kaupiamojo darbo įvertinimas yra 10 balų. Atsiskaičius už 3 kaupiamuosius žodžių diktantus rašomas pažymių vidurkis. Gautas vertinimas įrašomas į dienyną.

**3.4.** **Apibendrinamasis vertinimas** formaliai patvirtina mokinio pasiekimus ugdymo programos pabaigoje. Apibendrinamasis vertinimas taikomas pusmečių pabaigoje (išvedamas vidurkis iš visų per pusmetį gautų pažymių), mokslo metų pabaigoje (išvedamas vidurkis iš I ir II pusmečio pažymių), egzaminai.

**4.** **Individualios mokinio pažangos stebėjimo forma.** Po kiekvienos temos mokinys užpildo pratybų sąsiuvinyje esančią mokinio pažangos lentelę ir ją aptaria kartu su mokytoju.

Parengė anglų kalbos mokytoja Ingrida Labuckienė

|  |  |
| --- | --- |
| PRITARTAKalbų mokytojų metodinės grupės posėdyje2018-09-10, protokolo Nr.U3-5 | SUDERINTAMetodinės tarybos posėdyje2018-09-12, protokolo Nr.U3-5 |